
讻转讜讘讜转 注讘 注"讘 - 驻讬专讜砖 砖讟讬讬谞讝诇抓

拽诇转讛 (住诇 砖诇讛) 砖驻讬专 讚诪讬 [讬驻讛, 讻砖专 讛讚讘专], 讜讗讜诇诐 诪砖讜诐 讚转 讬讛讜讚讬转 讗驻讬诇讜 拽诇转讛 谞诪讬 [讙诐 讻谉] 讗住讜专 讜爪专讬讻讛 讻讬住讜讬 专讗砖 诪诪砖.


讗诪专 专' 讗住讬 讗诪专 专' 讬讜讞谞谉: 讛诪讻住讛 砖注专 专讗砖讛 讘拽诇转讛 鈥� 讗讬谉 讘讛 诪砖讜诐 驻专讜注 专讗砖 (讙讬诇讜讬 砖讬注专). 讛讜讬 [讛讬讛 注讜住拽 讜诪转拽砖讛] 讘讛 专' 讝讬专讗: 讛讬讻讗 [讛讬讻谉] 诪讚讜讘专? 讗讬诇讬诪讗 [讗诐 转讗诪专] 砖讛讜诇讻转 讻讱 讘砖讜拽 鈥�/b> 讛诇讗 讘讻诇诇 注讘讬专讛 注诇 讚转 讬讛讜讚讬转 讛讬讗, 讻驻讬 砖讗诪专谞讜! 讜讗诇讗 转讗诪专 砖讛讜诇讻转 讻讱 讘讞爪专 鈥� 讗诐 讻谉 诇讗 讛谞讞转 讘转 诇讗讘专讛诐 讗讘讬谞讜 砖讬讜砖讘转 (砖诪讜转专转 诇砖讘转) 转讞转 讘注诇讛, 砖专讜讘 讛谞砖讬诐 讗讬谞谉 诪拽驻讬讚讜转 诇讻住讜转 专讗砖谉 讻专讗讜讬 讘转讜讱 讞爪讬专谉! 讗诪专 讗讘讬讬 讜讗讬转讬诪讗 [讜讬砖 讗讜诪专讬诐] 砖讗诪专 讝讗转 专讘 讻讛谞讗: 诪讛 砖讗诪专 专' 讬讜讞谞谉 砖讗讬谉 讘拽讬诇转讛 诪砖讜诐 驻专讜注 专讗砖, 讛讻讜讜谞讛 讛讬讗 诇讗讜驻谉 砖讛讜诇讻转 诪讞爪专 诇讞爪专 讜讚专讱 诪讘讜讬, 砖讛诐 诪拽讜诪讜转 砖注砖讜讬讬诐 诇讛讬讜转 讘讜 讗谞砖讬诐 讝专讬诐, 讗讘诇 诇讗 讘专砖讜转 讛专讘讬诐 诪诪砖.


讗 讘讬谉 讛讚讘专讬诐 讛讗住讜专讬诐 诇讗砖讛 诪砖讜诐 注讘讬专讛 注诇 讚转 讬讛讜讚讬转, 砖谞讬谞讜 讘诪砖谞讛 讙诐 讗转 讝讜 讛 讟讜讜讛 讘砖讜拽. 讗诪专 专讘 讬讛讜讚讛 讗诪专 砖诪讜讗诇: 讛讻讜讜谞讛 讛讬讗 讘诪专讗讛 讝专讜注讜转讬讛 诇讘谞讬 讗讚诐, 砖转讜讱 讻讚讬 讟讜讜讬讛 诪驻砖讬诇讛 讗转 讛砖专讜讜诇 诪讝专讜注讜转讬讛. 专讘 讞住讚讗 讗诪专 讘砖诐 讗讘讬诪讬: 讘讟讜讜讛 讜专讚 讻谞讙讚 驻谞讬讛, 砖讟讜讜讛 讘讞讜讟 讗讚讜诐 讛讬讜爪讗 讻谞讙讚 驻谞讬讛 诇讛专讗讜转 讗转 讬讜驻讬讛, 讜讬砖 讘讻讱 爪讚 砖诇 驻专讬爪讜转. 讘 注讜讚 砖谞讬谞讜 讘诪砖谞讛 讻注讘讬专讛 注诇 讚转 讬讛讜讚讬转: 讜诪讚讘专转 注诐 讻诇 讗讚诐. 讗诪专 专讘 讬讛讜讚讛 讗诪专 砖诪讜讗诇: 讛讻讜讜谞讛 讛讬讗 诇讝讜 讛诪砖讞拽转 注诐 讘讞讜专讬诐.


讗诪专 专讘讛 讘专 讘专 讞谞讛: 讝讬诪谞讗 讞讚讗 讛讜讛 拽讗讝讬诇谞讗 讘转专讬讛 [驻注诐 讗讞转 讛讬讬转讬 诪讛诇讱 讗讞专讬] 专讘 注讜拽讘讗, 讞讝讬转讬讛 诇讛讛讬讗 注专讘讬讗 讚讛讜讛 讬转讘讛 拽讗 砖讚讬讗 驻讬诇讻讛 [专讗讬转讬 注专讘讬讛 讗讞转 砖讛讬转讛 讬讜砖讘转 讜诪讞讝讬拽讛 驻诇讱], 讜讟讜讜讛 讜专讚 讻谞讙讚 驻谞讬讛. 讻讬讜谉 讚讞讝讬转讬谞谉 [砖专讗转讛 讗讜转谞讜], 驻住讬拽转讬讛 诇驻讬诇讻讛 砖讚讬转讬讛 [拽专注讛 讗转 讛驻诇讱 诪谉 讛讞讜讟 讜讝专拽讛 讗讜转讜]. 讗诪专讛 诇讬: 注讜诇诐 [讘讞讜专], 讛讘 [转谉] 诇讬 驻诇讱. 讗诪专 讘讛 专讘 注讜拽讘讗 诪讬诇转讗 [讚讘专], 砖讗诪专 砖讝讜 讛讬讗 讚讜讙诪讛 砖诇 讚专讱 驻专讬爪讜转 讛谞讝讻专转 讘诪砖谞讛. 讜砖讜讗诇讬诐: 诪讗讬 [诪讛] 讗诪专 讘讛, 诪讛 讛讚讘专 砖讛讝讻讬专 讘诪注砖讛 讝讛 诪讘讬谉 讛讚讘专讬诐 讛诪谞讜讬讬诐 讘诪砖谞讛? 专讘讬谞讗 讗诪专: "讟讜讜讛 讘砖讜拽" 讗诪专 讘讛. 专讘谞谉 讗诪专讬 [讞讻诪讬诐 讗讜诪专讬诐]: "诪讚讘专转 注诐 讻诇 讗讚诐" 讗诪专 讘讛.


讙 砖谞讬谞讜 讘诪砖谞讛, 讗讘讗 砖讗讜诇 讗讜诪专: 讗祝 讛诪拽诇诇转 讬讜诇讚讬讜 讘驻谞讬讜 谞讞砖讘转 讻注讜讘专转 注诇 讚转 讬讛讜讚讬转. 讗诪专 专讘 讬讛讜讚讛 讗诪专 砖诪讜讗诇: 诇讗 讚讜讜拽讗 讘驻谞讬 讛讘注诇 诪诪砖, 讗诇讗 讗祝 讘诪拽诇诇转 讬讜诇讬讚讬讜 讘驻谞讬 诪讜诇讬讚讬讜, 砖诪拽诇诇转 讗转 讛讜专讬 讛讘注诇 讘驻谞讬 讬诇讚讬讜, 砖讗祝 注诇 驻讬 砖讗讬谞诐 讗诇讗 讘谞讬 讘谞讬诐, 诪讻诇 诪拽讜诐 讬砖 讘讻讱 讘讝讬讜谉. 讜住讬诪谞讬讱 "讗驻专讬诐 讜诪谞砖讛 讻专讗讜讘谉 讜砖诪注讜谉 讬讛讬讜 诇讬" (讘专讗砖讬转 诪讞, 讛), 诇诇诪讚谞讜 砖讘谞讬 讘谞讬诐 讛专讬讛诐 讻讘谞讬诐 讜讛专讬 讝讛 讻诪拽诇诇转 讘驻谞讬讜 诪诪砖. 讗诪专 专讘讛: 讻讙讜谉 讚讗诪专讛 诇讬讛 [砖讗讜诪专转 诇讜]: 谞讬讻诇讬讛 讗专讬讗 诇住讘讗 [砖讬讗讻诇 讗专讬讛 讗转 讛住讘], 讘讗驻讬 讘专讬讛 [讘驻谞讬 讘谞讜] 砖诇 讘注诇讛.


讚 砖谞讬谞讜 讘诪砖谞讛, 砖 专' 讟专驻讜谉 讗讜诪专: 讗祝 讛拽讜诇谞讬转 谞讞砖讘转 讻注讜讘专转 注诇 讚转 讬讛讜讚讬转. 讜砖讜讗诇讬诐: 诪讗讬 [诪讛] 驻讬专讜砖 "拽讜诇谞讬转"? 讗诪专 专讘 讬讛讜讚讛 讗诪专 砖诪讜讗诇: 讘诪砖诪注转 拽讜诇讛 注诇 注住拽讬 转砖诪讬砖, 砖诪转讜讜讻讞转 讜专讘讛 注诐 讘注诇讛 讘拽讜诇 专诐 讘注谞讬讬谞讬 转砖诪讬砖 注讚 砖讛砖讻谞讬诐 砖讜诪注讬诐 讜讙讜专诪转 诇讜 讘讻讱 讘讜砖讛. 讘诪转谞讬转讗 转谞讗 [讘讘专讬讬转讗 砖谞讛]: 讘诪砖诪砖转 讘讞爪专 讝讜, 讜诪驻谞讬 砖讻讜讗讘 诇讛 讛专讬讛讬 爪讜注拽转 讜谞砖诪注 拽讜诇讛 讘讞爪专 讗讞专转.


讜讗讜诪专讬诐: 讗诐 讻讱, 讜谞讬转谞讬讬讛 讙讘讬 诪讜诪讬谉 讘诪转谞讬转讬谉 [讜砖讬砖谞讛 讚讘专 讝讛 诇讙讘讬 讛诪讜诪讬诐 讛诪讜讝讻专讬诐 讘诪砖谞转谞讜] 砖讘住讜祝 讛驻专拽, 砖讗诐 注讜砖讛 讻谉 诪讞诪转 讻讗讘 讛诇讗 诪讜诐 讛讜讗, 讜诇讗 讞住专讜谉 讘讛转谞讛讙讜转讛! 讗诇讗 诪讞讜讜专转讗 讻讚砖谞讬谉 诪注讬拽专讗 [诪讞讜讜专, 讘专讜专, 讻驻讬 砖讛住讘专谞讜 拽讜讚诐] 砖讛讬讗 拽讜诇谞讬转 诪驻谞讬 讞讜住专 爪谞讬注讜转讛.


讛 诪砖谞讛 讛诪拽讚砖 讗转 讛讗砖讛 注诇 诪谞转 砖讗讬谉 注诇讬讛 谞讚专讬诐, 讜讗讞专 讻讱 谞诪爪讗讜 注诇讬讛 谞讚专讬诐 鈥� 讗讬谞讛 诪拽讜讚砖转, 砖注诐 讘讬讟讜诇 讛转谞讗讬 讘讟诇讜 讛拽讬讚讜砖讬谉. 讜讗诐 讻谞住讛 住转诐 讘诇讗 讻诇 转谞讗讬 讜谞诪爪讗讜 注诇讬讛 谞讚专讬诐 鈥� 讛专讬讛讬 诪拽讜讚砖转, 讜讗讜诇诐 讗诐 诪爪讗 讘讛 讞住专讜谉 砖诇讗 讛讜讚讬注讛 诇讜 注诇讬讜 诪转讞讬诇讛 鈥� 转爪讗 砖诇讗 讘讻转讜讘讛.


拽讬讚砖讛 注诇 诪谞转 砖讗讬谉 讘讛 诪讜诪讬谉 讜谞诪爪讗讜 讘讛 诪讜诪讬谉 鈥� 讗讬谞讛 诪拽讜讚砖转. 讻谞住讛 住转诐 讜谞诪爪讗讜 讘讛 诪讜诪讬谉 鈥� 转爪讗 砖诇讗 讘讻转讜讘讛. 讜讗诇讛 讛诐 讛诪讜诪讬诐 砖讗诪专讜: 讻诇 讛诪讜诪讬谉 讛驻讜住诇讬谉 讘讻讛谞讬诐 砖谞诪谞讜 讘诪住讻转 讘讻讜专讜转, 砖讬砖 讘讛诐 砖讬谞讜讬 爪讜专讛 谞讬讻专 鈥� 讻诇 讗诇讛 驻讜住诇讬谉 讙诐 讘谞砖讬诐.


讜 讙诪专讗 注诇 讚讘专讬 讛诪砖谞讛 诪注讬专讬诐: 讜转谞谉 谞诪讬 讙讘讬 [讜砖谞讬谞讜 讙诐 讻谉 讘诪砖谞讛 讘诪住讻转] 拽讚讜砖讬谉 讻讬 讛讗讬 讙讜讜谞讗 [讻讙讜谉 讝讛], 讻诇讜诪专, 讗讜转讛 诪砖谞讛 注爪诪讛, 讛诪拽讚砖 讗转 讛讗砖讛 讜讻讜', 讜诇砖诐 诪讛 讛讻驻讬诇讜转? 讜诪住讘讬专讬诐: 讛讻讗 [讻讗谉] 注谞讬谉 讻转讜讘讜转 讗讬爪讟专讬讻讗 诇讬讛 [讛讬讛 爪专讬讱 诇讜] 诇讛砖诪讬注谞讜, 砖讛讜讗 注谞讬谉 讛诪住讻转, 讜诪转讜讱 讝讛 转谞讗 [砖谞讛] 讙诐 讚讬谉 拽讚讜砖讬谉 讘专讬砖讗 讗讟讜 [讗讙讘 砖砖谞讛] 讚讬谉 讻转讜讘讜转. 讛转诐 [砖诐] 讘诪住讻转 拽讚讜砖讬谉 注谞讬谉 拽讚讜砖讬谉 讗爪讟专讬讻讗 诇讬讛 [讛讬讛 爪专讬讱 诇讜 诇讛砖诪讬注] 讜诪转讜讱 讝讛 转谞讗 [砖谞讛] 讙诐 讚讬谉 讻转讜讘讜转 讘住讬驻讗 讗讟讜 [讗讙讘] 注谞讬谉 拽讚讜砖讬谉.


讗诪专 专' 讬讜讞谞谉 诪砖讜诐 专' 砖诪注讜谉 讘谉 讬讛讜爪讚拽: 讘讗诇讜 谞讚专讬诐 讗诪专讜 讘诪砖谞转谞讜 砖转爪讗 砖诇讗 讘讻转讜讘讛 鈥� 讻讙讜谉 砖讗诪专讛 砖诇讗 转讗讻诇 讘砖专, 讜砖诇讗 转砖转讛 讬讬谉, 讜砖诇讗 转转拽砖讟 讘讘讙讚讬 爪讘注讜谞讬诐. 转谞讬讗 谞诪讬 讛讻讬 [砖谞讜讬讛 讘专讬讬转讗 讘转讜住驻转讗 注诇 诪砖谞转谞讜 讙诐 讻谉 讻讱], 讘讗诇讜 谞讚专讬诐 讗诪专讜: 讚讘专讬诐 砖讬砖 讘讛谉 注讬谞讜讬 谞驻砖; 讜讻讙讜谉 砖谞讚专讛 砖诇讗 转讗讻诇 讘砖专 讜砖诇讗 转砖转讛 讬讬谉 讜砖诇讗 转转拽砖讟 讘讘讙讚讬 爪讘注讜谞讬谉.


讛讜讬 [注住拽, 讛转拽砖讛] 讘讛 专讘 驻驻讗: 讗讛讬讬讗 [注诇 讗讬讝讜] 驻讬住拽讛 讘诪砖谞讛 诪讜住讘讬诐 讚讘专讬诐 讗诇讛? 讗讬诇讬诪讗 讗专讬砖讗 [讗诐 转讗诪专 注诇 专讗砖讛] 砖诇 讛诪砖谞讛 鈥� 讘诪讬 砖拽讬讚砖 讗转 讛讗砖讛 注诇 诪谞转 砖讗讬谉 注诇讬讛 谞讚专讬诐, 讛专讬 讻讬讜谉 砖讙讬诇讛 讚注转讜 讚拽讗 拽驻讬讚 [砖诪拽驻讬讚] 讘注谞讬谉 谞讚专讬诐 鈥� 讗驻讬诇讜 讻诇 诪讬诇讬 [讚讘专] 谞诪讬 [讙诐 讻谉]! 讜讗驻讬诇讜 谞讚专讬诐 讘讚讘专讬诐 讘诇转讬 讞砖讜讘讬诐, 讻讬讜谉 砖拽讬讚砖讛 注诇 转谞讗讬 讜诇讗 谞转拽讬讬诐 讘讛 讛转谞讗讬 鈥� 讘讟诇讜 讛拽讬讚讜砖讬谉. 讗诇讗 爪专讬讱 诇讜诪专 讻讬 讗诪专 讝讗转 讗住讬驻讗 [注诇 住讜驻讛 砖诇 讛诪砖谞讛], 砖讗诐 讻谞住讛 住转诐 讜谞诪爪讗讜 注诇讬讛 谞讚专讬诐 转爪讗 讘诇讗 讻转讜讘讛鈥� 诇讗 讘讻诇 讛谞讚专讬诐 讗诪专讜, 讗诇讗 讘谞讚专讬诐 讗诇讛 砖讬砖 讘讛诐 注讬谞讜讬 谞驻砖 谞讬讻专.


专讘 讗砖讬 讗诪专: 诇注讜诇诐 转驻专砖 砖诪讚讜讘专 驻讛 讗专讬砖讗 [注诇 专讗砖讛 砖诇 讛诪砖谞讛] 砖讛转谞讛 讗讬转讛 砖讗讬谉 注诇讬讛 谞讚专讬诐, 讜讗讜诇诐 专爪讜 诇讜诪专 讻讬 诪讬讚讬 讚拽驻讚讬 讘讛 讗讬谞砖讬 [讜讚讘专 砖诪拽驻讬讚讬诐 讘讜 讗谞砖讬诐 讘讚专讱 讻诇诇] 鈥�/span> 讛讜讛 拽驻讬讚讬讛 拽驻讬讚讗 [讛专讬 讛拽驻讚转讜 讛讬讗 讛拽驻讚讛] 讜诪讜注讬诇讛 诇讘讟诇 讗转 讛拽讬讚讜砖讬谉, 讜讗讬诇讜 诪讬讚讬 讚诇讗 拽驻讚讬 讘讛 讗讬谞砖讬 [讚讘专 砖讗讬谉 诪拽驻讬讚讬诐 讘讜 讗谞砖讬诐] 鈥�/span> 诇讗 讛讜讬 拽驻讬讚讬讛 拽驻讬讚讗 [讗讬谉 讛拽驻讚转讜 讛拽驻讚讛] 讜讗讬谉 讝讛 谞拽专讗 讘讬讟讜诇 讛转谞讗讬.


讝 讗讬转诪专 [谞讗诪专] 砖讚谞讜 讞讻诪讬诐 讘砖讗诇讛 讛讘讗讛: 拽讬讚砖讛 讗转 讛讗砖讛 注诇 转谞讗讬, 讻讙讜谉 注诇 转谞讗讬 砖讗讬谉 注诇讬讛 谞讚专讬诐, 讜讻谞住讛 (谞砖讗讛) 讗讞专 讻讱 住转诐 讘诇讗 讻诇 转谞讗讬, 讜讗讞专 讻讱 讛转讘专专 砖诇讗 讛转拽讬讬诐 讛转谞讗讬, 专讘 讗诪专: 讗祝 注诇 驻讬 砖专砖讗讬 诇讛讜爪讬讗讛 讘诇讗 讻转讜讘讛 鈥� 诇讗 讘讟诇讜 讛拽讬讚讜砖讬谉, 讜爪专讬讻讛 讛讬诪谞讜 (诪诪谞讜) 讙讟. 讜砖诪讜讗诇 讗诪专: 讛拽讬讚讜砖讬谉 讘讟诇讬诐 诪注讬拽专诐 讜诇驻讬讻讱 讗讬谞讛 爪专讬讻讛 讛讬诪谞讜 讙讟. 讗诪专 讗讘讬讬:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

